open-index/open-wikipedia-markdown huggingface dataset:
Jēkabs Osis

**Jēkabs Osis** (arī *Jakob Ohse*, *Яков Фридрихович Озе* 1860 — 1919) bija latviešu filozofs, filozofijas zinātņu doktors, Tērbatas Universitātes Vēstures un filoloģijas fakultātes privātdocents, profesors, dekāns (1889—1918), rektora pienākumu izpildītājs pēc tās evakuācijas uz Voroņežu. Latviešu literārās biedrības loceklis.

Profesors Osis tiek uzskatīts par pirmo akadēmiski izglītoto latviešu filozofu, izveidojis t.s. kritisko personālismu.

## Dzīvesgājums
Dzimis 1860. gada 21. jūlijā Kabiles pagasta "Vecdudenu" saimnieka Frīdriha Oša ģimenē. Mācījās Kuldīgas elementārskolā, tad Kuldīgas ģimnāzijā (1872—1877). Studēja Tērbatas Universitātes Teoloģijas fakultātē (1877—1881), pēc tam Vēstures un filoloģijas fakultātē. Pēc universitātes beigšanas viņš strādāja par Vīlandes ģimnāzijas virsskolotāju (1884—1888).

1888. gadā viņš ieguva filosofijas maģistra grādu par darbu, kas bija veltīts substances jēdzienam Lebnica filosofijā un viņu pieņēma darbā Tērbatas Universitātē par privātdocentu. 1889. gadā Osi ievēlēja par ārkārtas profesoru un viņš ideālistiskās filozofijas pārstāvja Gustava Teihmillera (*Teichmüller*) ietekmē izveidoja t.s. kritiskā personālisma mācību. Šajā laikā viņš uzņēmās arī Vēstures un filoloģijas fakultātes dekāna pienākumus (1893—1905) un vairākkārt pildīja rektora pienākumus.

1896. gadā J. Osis Maskavas Universitātē aizstāvēja doktora disertāciju “Personālisms un projektīvisms Loces metafizikā” un tika ievēlēts par Tērbatas Universitātes kārtējo profesoru.

Pēc Februāra revolūcijas un Vidzemes guberņas sadalīšanas 1917. gada latviešu skolotāju konferencē profesors Osis ierosināja izveidot Latviešu augstskolu. Tērbatas Universitātes evakuācijas dēļ viņš 1918. gadā turpināja pedagoģisko darbu Voroņežā, kur 1919. gada 24. martā mira izsitumu tīfa epidēmijas laikā.

Jēkabu Osi par savu skolotāju uzskatīja latviešu filozofi Pauls Jurevičs un Pauls Dāle.

## Kritiskā personālisma mācība
Patiesā īstenība ir monādu (psihisku centru) sistēma. Visas citas parādības ir tikai atspoguļojumi tajās. J.Oša filosofiskie uzskati apkopoti tikai lekciju pierakstos, bet Krievijā rakstītais rokraksts pēc nāves pazudis.

## Darbi
* Jakob Ohse. *Zu Platons Charmides: Untersuchung über die Kriterien der Echtheit der platonischen Dialoge im allgemeinen und des Charmides im besonderen*. Fellin: Feldt, 1886
* Jakob Ohse. ''Untersuchungen über den Substanzbegriff bei Leibniz'' (“Pētījumi par substances jēdzienu Leibnica filosofijā”). Dorpat: Laakman, 1888
* Gustav Teichmüller. *Neue Grundlegung der Psychologie und Logik*. Herausgegeben von J. Ohse, Breslau: W. Koebner, 1889. (Teihmillera darba izdevums pēc autora nāves)
* Озе, Яков Фридрихович. *Персонализм и проективизм в метафизике Лотце*. Юрьев, 1896 (“Personālisms un projektīvisms Loces metafizikā”, doktora disertācija krievu valodā)
* Озе, Яков Фридрихович. *К вопросу постановки преподавания философской пропедевтики в средней школе*. Юрьев, 1911.

## Atsauces
Jūras putns

[thumb|200px|''[Tumšais zīriņš* (*Onychoprion fuscatus*), viena no jūras putnu sugām]]

*'Jūras putni*' ir [[putni]], kas [[adaptēšana|pielāgojušies]] dzīvei [[jūra]]s vidē. Jūras putni ir lielisks paraugs [[konverģentā evolūcija|konverģentajai evolūcijai]], jo tie ievērojami variē gan pēc [[dzīvesveids|dzīvesveida]], gan [[uzvedība]]s, gan arī pēc [[fizioloģija|fizioloģiskās]] uzbūves, lai gan ir pielāgojušies vienām un tām pašām vides problēmām un atrodas vienā barošanās [[ekoloģiskā niša|nišā]]. Pirmie jūras putni attīstījās [[krīta periods|krīta periodā]], bet mūsdienās dzīvojošās jūras putnu dzimtas radās [[paleogēns|paleogēna]] periodā.

== Migrācija ==
Bieži vien jūras putni, tāpat kā putni kopumā, veic ikgadējas sezonālās [[Dzīvnieku migrācija|migrācijas]]. Absolūtais rekordists lidojuma attāluma ziņā ir [[arktiskais zīriņš]] (*Sterna paradisaea*), kas [[Vasara|vasarā]] ligzdo [[ziemeļu puslode]]s arktiskajā un subarktiskajā zonā, pēc tam šķērso [[Ekvators|ekvatoru]] un pārziemo [[Dienvidu puslode|dienvidu puslodē]] netālu no [[Antarktīda]]s. Citas jūras putnu sugas veic lidojumus gan no ziemeļiem uz dienvidiem, gan no dienvidiem uz ziemeļiem. [[Elegantais zīriņš|Elegantā zīriņa]] (*Thalasseus elegans*) [[populācija]] Baja California reģionā [[Meksika|Meksikā]] vairošanās sezonas beigās sadalās: daļa putnu lido uz ziemeļiem uz [[Kalifornija]]s centrālās daļas piekrasti [[Amerikas Savienotās Valstis|ASV]], bet otra daļa uz dienvidiem uz [[Peru]] un [[Čīle]]s krastiem, kur tie barojas pie Peru okeāna straumes.

[[Tumšais vētrasputns]] (*Puffinus griseus'') nolido aptuveni 64 000 km gadā, ligzdo Jaunzēlandes un Čīles apgabalā, bet gada auksto daļu pavada dienvidu puslodē Klusā okeāna ziemeļu daļā Aļaskas apgabalā, Japānā un Kalifornijas ziemeļos, kur šajā laikā ir vasara.

## Ārējās saites
*Seabirds.net : A data portal for global seabird databases and information outlet for the World Seabird Union
*BirdLife International; Save the Albatross Campaign
*Marine Ornithology, the Journal of Seabird Science and Conservation

## Atsauces
Jorgs Rumbanis

**Jorgs Rumbanis** (, dzimis  Tripolē, Grieķijā, miris ) bija grieķu vieglatlēts. 1956. gada olimpiskajās spēlēs Melburnā viņš ieguva bronzas medaļu kārtslēkšanā, sasniedzot rezultātu 4,50 m (tā laika Grieķijas nacionālais rekords). 1961. gadā viņš pārtrauca nodarboties ar vieglatlētiku.

## Ārējās saites
Raimonds Vaikulis

**Raimonds Vaikulis** (dzimis  Preiļos) ir bijušais latviešu basketbolists, spēlēja uzbrūkošā aizsarga pozīcijā, bija Latvijas basketbola izlases dalībnieks. Karjeras gaitā pārstāvējis gan Latvijas, gan ārzemju (Krievijas, Beļģijas, Ukrainas un Igaunijas) klubus.

## Klubu karjera
Bērnību pavadījis un basketbolu sācis spēlēt Līvānos. Pirmā R. Vaikuļa profesionālā komanda bija Rīgas "ASK/Brocēni/LMT", kuru viņš pārstāvēja no 1998. līdz 2001. gadam. 1999. gadā viņš "Brocēnu" sastāvā kļuva par Latvijas čempionu. 2001.—2002. gada sezona bija pirmā, ko R. Vaikulis aizvadīja ārzemju komandā — šajā laikā viņš spēlēja Krievijas otrās spēcīgākās līgas klubā Maskavas apgabala "Dinamo". Nākamajās divās sezonās R. Vaikulis pārstāvēja Krievijas Superlīgas komandu Permas "Ural Great". Turpinājumā viņš spēlēja Beļģijas komandā Monas "Hainaut". 2005. gadā R. Vaikulis atgriezās Latvijā. Divas sezonas viņš aizvadīja BK Ventspils sastāvā, ar kuru pirmajā sezonā viņš kļuva par Latvijas čempionu. 2007.—2008. gada sezonu Vaikulis pavadīja Rīgas "Barons/LMT" komandā, ar kuru kopā uzvarēja LBL čempionātā un ieguva FIBA Eiropas izaicinājuma kausu. 2008. gada novembrī R. Vaikulis pārtrauca līgumsaistības ar "Baronu" un pievienojās citai Latvijas komandai "Liepājas lauvas".

2009.—2010. gada sezonu viņš aizvadīja Ukrainas Superlīgas kluba "Nikolajev" sastāvā, taču 2010. gada decembrī atkal atgriezās "Liepājas lauvas" sastāvā. Kluba sastāvā aizvadīja vairākas spēles, kurās bija viens no komandas līderiem. 2011. gada janvāra beigās viņš pārgāja uz Igaunijas līgas klubu Rakveres "Tarvas".

Karjeru noslēdza 2013. gadā, spēlēdams "Gulbenes buku" sastāvā.

## Latvijas izlase
R. Vaikulis 1998. gadā kopā ar Latvijas izlasi izcīnīja 4. vietu Eiropas U-18 čempionātā, kļūstot par komandas rezultatīvāko spēlētāju, kā arī ierindojoties 8. vietā starp visa turnīra rezultatīvākajiem basketbolistiem ar vidēji spēlē gūtiem 17,3 punktiem. 1999. gadā viņš Latvijas izlases sastāvā piedalījās Pasaules U-19 izlašu čempionātā, kur izlase ierindojās 9. vietā. Vēlāk R. Vaikulis spēlēja arī Latvijas U-20 izlasē, taču kopā ar šī vecuma izlasi viņš nekvalificējās Eiropas U-20 čempionāta finālturnīram.

Pirmoreiz Latvijas pieaugušo izlases sastāvā Eiropas čempionāta finālturnīrā R. Vaikulis piedalījās 2007. gadā. Šajā čempionātā Vaikulis laukumā pavadīja 9 minūtes un guva 2 punktus.

## Pārstāvētie klubi
* 1998—2001:  Rīgas "ASK/Brocēni/LMT"
* 2001—2002:  Maskavas apgabala "Dinamo"
* 2002—2004:  Permas "Ural Great"
* 2004—2005:  Monas "Hainaut"
* 2005—2007:  BK Ventspils
* 2007—2008:  Rīgas "Barons/LMT"
* 2008—2009:  "Liepājas lauvas"
* 2009—2010:  "Nikolajev"
* 2010—2011:  "Liepājas lauvas"
* 2011:  Rakveres "Tarvas"
* 2011—2012:  BK "Jūrmala"
* 2012—2013:  "Gulbenes buki"

## Atsauces

## Ārējās saites

* BBL profils
Zemdega

**Zemdega** var būt:
* kūdras gruzdēšana vai degšana purvā;
* latviešu cilmes uzvārds:
** Kārlis Zemdega (1894—1963) — latviešu tēlnieks;
** Māra Zemdega (1935) — latviešu aktrise, Kārļa Zemdegas meita.
Holšteins

**Holšteins** (; sieviešu dzimtē Holšteina) ir vācu cilmes uzvārds. Cilvēki ar šo uzvārdu:

* Ernsts Emīls Holšteins (*Ernst Emil Holstein*, 1901—1928), dāņu virsnieks;
* Jānis Holšteins (1958) — bijušais LTV ģenerāldirektors;
* Jānis Holšteins-Upmanis (1984) — latviešu mūziķis, pazīstams ar pseidonīmu *Goran Gora*.
Olivers Kromvels

**Olivers Kromvels** (, dzimis , miris ) bija angļu 17. gadsimta pirmās puses karavadonis un politiķis. Anglijas pilsoņu kara laikā izvirzījās par vienu no Jaunā parauga armijas militārajiem līderiem. Pēc tam, kad 1649. gadā ar nāvi tika sodīts karalis Čārlzs I Stjuarts, Kromvels dominēja valsts politikā, iekaroja Skotiju un Īriju, bet no 1653. līdz 1658. gadam ieņēma Lorda Protektora amatu, faktiski būdams diktators.

Kromvels ir pretrunīgi vērtēta personība, tomēr BBC 2002. gada aptaujā viņš tika atzīts par vienu no desmit visu laiku ievērojamākajiem britiem. Viņa Īrijas kampaņas gaitu daži vēsturnieki uzskata par genocīdu, un Īrijā attieksme pret viņu ir klaji naidīga.

## Dzīvesgājums
Dzimis 1599. gadā vidēji turīgā dižciltīgo ģimenē, tomēr līdz četrdesmit gadu vecumam Kromvels bija mazpazīstams. 
1640. gadā Kromvelu ievēlēja t.s. Īsajā parlamentā, bet vēlāk arī par Ilgā parlamenta deputātu.

Anglijas pilsoņu kara laikā nostājās parlamenta aizstāvju jeb "apaļgalvju" pusē un izvirzījās no kavalērijas vienības līdz armijas komandiera amatam. 1649. gadā kā trešais parakstīja nāves spriedumu karalim Čārlzam I. No 1649. līdz 1653. gadam bija deputāts Atlieku parlamentā. Šis parlaments iecēla Kromvelu par Īrijas kampaņas vadītāju, kura tika veikta no 1649. līdz 1650. gadam. No 1650. līdz 1651. gadam Kromvels vadīja kampaņu pret skotiem. 1653. gada 20. aprīlī Kromvels padzina Atlieku parlamentu, neilgi Anglijā bija armijas iecelts pagaidu parlaments, bet 16. decembrī Kromvelam tika piešķirts Lorda Protektora amats, un šo amatu viņš saglabāja līdz savai nāvei 1658. gadā.

Kad 1660. gadā karaļa piekritēji atgriezās pie varas, Kromvela līķi ekshumēja un tam nocirta galvu.

## Ārējās saites
Saldus mākslas skola

thumb|160px|Saldus mākslas skolas logo.
**Saldus mākslas skola** ir profesionālās ievirzes mācību iestāde, kas īsteno akreditētu 7 gadu apmācības programmu "Vizuāli plastiskā māksla". Mācību programma ietver zīmēšanu, gleznošanu, kompozīciju, veidošanu, mākslas valodas pamatus, darbu materiālā, vasaras praksi un nobeiguma darbu. Skolā mācās Saldus pilsētā un blakus pašvaldībās dzīvojošie bērni. Papildus piedāvā nodarbības sagatavošanas grupā bērniem vecumā 6-7 gadi un jauniešu studijā bez vecuma ierobežojuma.

## Vēsture
Skola dibināta 1984. gada 22. martā, mācības sāka 1984. gada 3. oktobrī.

## Ārējās saites
* Oficiālā mājaslapa
Gvineta Paltrova

**Gvineta Keita Paltrova Mārtina** (; dzimusi  Losandželosā, Kalifornijā, ASV) ir amerikāņu aktrise un dziedātāja.

Aktrises karjeru sākusi 1990. gadā, kino debitējusi 1991. gadā. Ievērību guva pēc dalības filmās "Septiņi" (1995) un "Emma" (1996). 1990. gados vēl filmējās filmās "Durvis aizveras" (1998) un "Ideālā slepkavība" (1998), kā arī "Iemīlējies Šekspīrs" (1998). Par lomu filmā "Iemīlējies Šekspīrs" Paltrova ieguva Amerikas Kinoakadēmijas balvu kā labākā aktrise, Zelta globusa balvu un divas Ekrāna aktieru ģildes balvas. 2011. gadā ieguvusi *[[Emmy balva|Emmy]]* balvu kā labākā viesu zvaigzne komēdijseriālā par Hollijas Holidejas lomu *[[Fox Broadcasting Company|Fox]]* seriālā "Radīti skatuvei".

Paltrova vēl ir filmējusies tādās filmās kā "Talantīgais misters Riplijs" (1999), "Karaliskie Tenenbaumi" (2001), "Smagi iemīlējies" (2001), "Pierādījums" (2005), "Dzelzs vīrs" (2008), "Divi mīlētāji" (2008), "Dzelzs vīrs 2" (2010), "Atriebēji" (2012), "Dzelzs vīrs 3" (2013).

## Filmogrāfija

## Atsauces

## Ārējās saites

*
Pārkere Posija

**Pārkere Kristiāna Posija** (; dzimusi ) ir amerikāņu aktrise un mūziķe. Posija ieguva atpazīstamību 1990. gados pēc vairākām lomām neatkarīgajā kino, kā arī ar uzstāšanos improvizācijas teātru izrādēs.

Savu karjeru sākusi, filmējoties seriālos. Pirmā nozīmīgā kino loma bija 1993. gada filmā "Reibumā un neziņā". Pirmās neatkarīgā kino filmas, kurās filmējās Posija arī neguva lielus panākumus. Filmējusies tādās filmās kā "Tev pienācis pasts" (1998), "Kliedziens 3" (2000), "Saldumiņš" (2002), "" (2004), "Supermens atgriežas" (2006), "Smalkās aprindas" (2016), *[[Columbus (filma)|Columbus]]* (2017), "Visas Bo bailes" (2023) un *[[Thelma (2024. gada filma)|Thelma]]* (2024). Par lomu 2006. gada filmā "Supermens atgriežas" nominēta Saturna balvai kā labākā otrā plāna aktrise.

## Atsauces

## Ārējās saites
Lejas ezers (Daugmales pagasts)

**Lejas ezers** ir beznoteces meža ezers Ķekavas novada Daugmales pagastā. Izvietojies starpkāpu ieplakā 100 metrus no Baldones - Daugmales ceļa V9. Krastā vairākas atpūtas vietas, peldvietas.

## Ārējās saites
* www.ezeri.lv datubāze
Treviss Bārkers

**Treviss Lendons Bārkers** (; dzimis , Fontānā, ASV) ir ASV bundzinieks, kas kļuva populārs spēlējot grupā Blink-182. Pašlaik viņš ir grupas +44 bundzinieks un arī spēlē blakus projektos ar tādām grupām kā Box Car Racer, Transplants un Expensive Taste.
Liliju ezers

**Liliju ezers** ir iegruvumezers Baldones pagastā pie Riekstukalna. Izveidojies karsta piltuvveida iegruvē virs ģipša slāņiem.

## Ārējās saites
* www.ezeri.lv datubāze
Lora Prepona

**Lora Prepona** (; dzimusi  Ņūdžersijā, ASV) ir amerikāņu aktrise. Viņa ir tikusi nominēta Zelta globusa balvai. Viņa ir jaunākā no pieciem bērniem krievu ebreju un īru katoļu ģimenē.

## Ārējās saites
AC+79 3888

**AC+79 3888** ir sarkanais punduris, atrodas netālu no Polārzvaigznes Žirafes zvaigznājā. Zvaigznei nav piešķirts patstāvīgs vārds, eksistē tikai kataloga numurs. Zvaigzne atrodas 17,6 gaismas gadu attālumā no Zemes. Tās redzamais spožums ir 11m. Tas nozīmē, ka ar neapbruņotu aci to nevar redzēt.

Pēc 40 000 gadiem kosmiskais aparāts Voyager 1 atradīsies tikai 1,6 gaismas gadu attālumā no zvaigznes. Tā kā AC+79 3888 ir sarkanais punduris ar masu, vienlīdzīgu apmēram ¼ no Saules masas, zinātnieki uzskata, ka dzīvība tur nav iespējama. 

Kamēr Voyager 1 lēnām tuvojas AC+79 3888, pundurzvaigzne milzīgā ātrumā tuvojas Saulei. Brīdī, kad Voyager 1 lidos garām AC+79 3888, tā atradīsies tikai 3 gaismas gadu attālumā no Saules. Arī tobrīd AC+79 3888 būs pārāk blāva, lai to redzētu no Zemes.
## Atsauces
Kromvels

**Kromvels** () ir angļu uzvārds. Cilvēki ar šādu uzvārdu:

* Džeimss Kromvels (*James Cromwell*; dzimis 1940. gadā), amerikāņu aktieris;
* Olivers Kromvels (*Oliver Cromwell*; 1599—1658), angļu karavadonis un politiķis.
Tele2 Baltic Beach Party

***Tele2 Baltic Beach Party*** bija viens no lielākajiem izklaides pasākumiem Latvijā. Kopš 2001. gada, tas reizi gadā norisinājās Baltijas jūras krastā, Liepājā. No 2001. līdz 2004. gadam pasākuma nosaukums bija ***Caines Beach Party***. Katru gadu tas notika Liepājas pludmalē. Pasākuma galvenie organizatori bija brāļi Mediņi. 2007. gadā festivālu apmeklēja aptuveni 60 000 cilvēku, kas radīja pilsētas veikalu, ēdināšanas uzņēmumu un viesnīcu pārslodzi. 2008. gadā festivāls norisinājās 25. un 26. jūlijā ar pašā jūras krastā uzstādītām divām estrādēm, atrakciju karuseļiem, daudzām āra kafejnīcām un citu dažādu izklaides pasākumu teltīm.

2010. gadā festivāla desmitajā gadadienā brāļi Mediņi paziņoja par *Tele2 Baltic Beach Party* aiziešanu no Liepājas. Viņi pārtrauca festivāla organizēšanu Liepājas pašvaldības dēļ, kas nedeva pietiekami lielu atbalstu festivāla organizēšanai. Gadu vēlāk Baltic Beach Party vietā stājās festivāls *[[Summer Sound]]*.

## Atsauces

## Ārējās saites
* Oficiālā mājaslapa
Tomass Monsons

**Tomass Spensers Monsons** (; dzimis , miris ) bija Pēdējo dienu svēto Jēzus Kristus baznīcas (dēvētas par mormoņiem) prezidents, no baznīcas adeptu viedokļa - atklājējs un pravietis. Kā PDS baznīcas prezidents viņš tika ordinēts  iepriekšējā baznīcas prezidenta,  mirušā Gordona Hinklija vietā.

## Ārējās saites

* Monson official LDS Church biography/Tomasa S. Monsona oficiāla LDS baznīcas biografija
Rietumvācija

**Rietumvācija** (vācu: *Westdeutschland* vai *West Deutschland*) bija izplatīts neformāls Vācijas Federatīvās Republikas nosaukums no 1949. gada maija līdz 1990. gadā oktobrī notikušajai Vācijas atkalapvienošanai, kad Austrumvācija (VDR) beidza pastāvēt un tika pievienota Rietumvācijai, izveidojot vienotu valsti.

Kopš paša sākuma Rietumvācijas valdība uzskatīja sevi par vienīgo leģitīmo visas vācu tautas pārstāvi un par vienīgo Veimāras Republikas pēcteces valsti, tāpēc tai bija tiesības pretendēt uz visām 1937. gada 31. decembrī (pirms nacistiskās Vācijas militārās ekspansijas sākuma) Veimāras Republikai piederošajām teritorijām, tostarp uz Austrumvācijas, Rietumberlīnes un "bijušo austrumu reģionu" teritoriju, kas tika atdota Polijai un PSRS. Rietumvācijas konstitūcijas preambulā tika uzsvērts vācu tautas centieni apvienoties vienotā valstī. Pirmajos gados Rietumvācijas valdība izvairījās no jebkādiem tiešiem kontaktiem ar Austrumvācijas valdību, lai izvairītos no iespējamas šādu kontaktu interpretācijas kā VDR kā neatkarīgas valsts atzīšanu.

Pēc analoģijas ar Veimāras Republiku dēvēta arī par **Bonnas Republiku** (*Bonner Republik*).

## Ārējās saites
Gravitācijas manevrs

**Gravitācijas manevrs** ir kosmiskā aparāta kustības paātrināšana, palēnināšana vai virziena maiņa debess ķermeņu gravitācijas spēku ietekmē. Gravitācijas manevrs tiek izmantots, lai kosmiskais aparāts ekonomētu degvielu un sasniegtu lielu ātrumu, veicot lidojumus uz Saules sistēmas tālajām planētām.
thumb|Kosmiskā aparāta paātrināšana
thumb|Kosmiskā aparāta palēnināšana
Gravitācijas manevru izdevīgāk veikt pie lielajām planētām, bet bieži vien manevrus veic, izmantojot Veneru, Zemi, Marsu vai pat Mēnesi.

Pirmais gravitācijas manevrs veikts 1959. gadā, kad PSRS kosmiskais aparāts *[[Luna 3]]* nofotografēja Mēness otru pusi un pēc tam atgriezās Zemes tuvumā, lai pārraidītu fotogrāfijas.

Pirmo starpplanētu trajektorijas gravitācijas manevru veica *[[Mariner 10]]*, kurš pēc satuvošanās ar Veneru 1974. gadā tālāk lidoja uz Merkuru.
Brazilja

**Brazilja** (, ) ir Brazīlijas galvaspilsēta un pēc iedzīvotāju skaita ceturtā lielākā pilsēta valstī. Tā atrodas valsts vidienē Federālajā distriktā, un tajā 2019. gadā dzīvoja 3,01 miljoni iedzīvotāju. Pilsētas platība ir 5802 km². Braziljas centrs atrodas 317 m virs jūras līmeņa. Pilsēta tika speciāli izplānota un uzcelta, lai 1960. gadā Brazīlijas galvaspilsētu pārceltu no Riodežaneiro uz Brazilju.

## Sports
Tāpat kā visā valstī, arī Braziljā populārākais sporta veids ir futbols. Ir divas futbola komandas, kas veiksmīgi ir spēlējuši valsts futbola čempionātā. Viena ir *[[Brasiliense Futebol Clube]]*, kas vienu gadu (2005. gadā) spēlēja Brazīlijas futbola čempionāta A sērijā (2012. gadā spēlē C sērijā), bet otra ir *[[Sociedade Esportiva do Gama]]*, kas A sērijā spēlēja no 1999. līdz 2002. gadam (2012. gadā spēlē D sērijā).

Stadionā *[[Estádio Nacional de Brasília]]* notiks septiņas 2014. gada FIFA Pasaules kausa spēles, arī dažas no Riodežaneiro rīkotā 2016. gada vasaras olimpisko spēļu futbola turnīra spēlēm notiks šajā stadionā.

## Sadraudzības pilsētas
Braziljas sadraudzības pilsētas ir :

* **[[Abudža]]**, Nigērija
* **[[Asunsjona]]**, Paragvaja
* **[[Brisele]]**, Beļģija
* **[[Buenosairesa]]**, Argentīna *(kopš 2002)* 
* **[[Gaza]]**, Palestīna
* **[[Havana]]**, Kuba
* **[[Hartūma]]**, Sudāna
* **[[Lisabona]]**, Portugāle
* **[[Luksora]]**, Ēģipte
* **[[Montevideo]]**, Urugvaja
* **[[Pretorija]]**, Dienvidāfrika
* **[[Santjago]]**, Čīle
* **[[Teherāna]]**, Irāna
* **[[Vīne]]**, Austrija
* **[[Vašingtona]]**, ASV *(kopš 2013)*
* **[[Ksiana]]**, Ķina *(kopš 1997)* 
* **[[Gvadalahara (Meksika)|Gvadalahara]]**, Meksika.

## Ārējās saites

## Atsauces
Pac's Life (singls)

right|thumb|200px
**Pac's Life** ir singls no repera 2Pac. Tas ir no albuma Pac's Life. Singlu producējis L.T. Hutton. Dziesmu izpilda ne tikai pats Tupaks, bet arī R&B izpildītāja Ashanti un reperis T.I.. Otrais dziesmas pants ņemts no dziesmas "This Life I Lead". Dziesma iekļauta 2006. gada albumā ar tādu pašu nosaukumu *Pac's Life*. T.I. kādā intervijā teicis, ka strādāšana pie dziesmas ar Tupaku viņam ir bijis liels gods un visu savu mūžu viņš fanojis par Tupaku.

Singls iekļuva Billboard Bubbling Under R&B/Hip Hop Singles . MTV Australia "Hip Hop Countdown" topā Pac's Life iekļuva ceturtajā vietā, apsteidzot jaunos singlus no Jay-Z, Eminem, 50 Cent un NaS. Pēc "Australian Record Industry Association" datiem Pac's Life debitēja Austrālijas topa 42. vietā un vēlāk pakāpās uz 34. vietu. Dziesma semplo *Prince* dziesmu "Pop Life".

## Video
Dziesmas video pirmo reizi parādīts publikai tika BET mūzikas tīklā . Iespējams arī apskatīt īpašu video, kurā fiksēta dziesmas video tapšana. Abi izpildītāji T.I. un Ashanti arī bija iekļauti dziesmas video. Tas tika filmēts "Tupac Amaru Shakur Center for the Arts" Atlantā. Video debitēja MTV .

## Dziesmu saraksts
# "Pac's Life" (albuma versija) (Featuring T.I. & Ashanti)
# "Scared Straight"
# "Pac's Life" (Remix) (Ar Snoop Dogg, T.I. & Chris Starr)

## Oficiālie remiksi
Remix ar Snoop Dogg, T.I. un Chris Starr arī tika iekļauts singlā.

## Ārējās saites
* "Pacs Life" Video
Stirakozaurs

**Stirakozauri** () bija krīta periodā (aptuveni pirms 76,5-75 miljons gadiem) dzīvojoši putniegurņa dinozauri. 

thumb|left|230px|Stirakozaura salīdzinājums ar cilvēku.
Tarbozaurs

**Tarbozauri** () ir tiranozauru dzimtas zauriegurņa dinozauru ģints. Tie dzīvoja tagadējās Āzijas teritorijā vēlā krīta periodā (pirms aptuveni 70—65 miljoniem gadu). Ģints vienīgā suga ir *Tarbosaurus bataar*. Sugu pirmais aprakstīja krievu paleontologs Jevgēnijs Malejevs 1955. gadā. Vēlāk aprakstītās citas sugas izrādījās šīs vienīgās sugas pārstāvji. Tarbozauru paliekas tika atrastas Mongolijas, Ķīnas un Krievijas augšējā krīta nogulumos. Tarbozauri dzīvoja mūsdienu Gobi tuksneša teritorijā kopā ar citiem plēsējiem - alioramiem. Zinātnieki uzskata, ka abas plēsīgās sugas sadzīvoja, jo tām bija dažādi barošanās režīmi. Tarbozauri medīja lielākus dzīvniekus, nekā aliorami. Tarbozaurs bija tuvākais visiem pazīstamā Ziemeļamerikas tiranozaura radinieks. Reizēm tos abus iedala vienā ģintī. Par tarbozaura un tiranozaura attālo senci uzskata 2009. gadā Gobi tuksnesī atrasto dinozauru - raptoreksu.

Pieaugušie tarbozauri bija garumā līdz 12 metriem. Pieaugušo īpatņu skeleti un kauli ir reti sastopami. Biežāk tiek atrasti jaunu īpatņu galvaskausi un skeleti, kuru garums nepārsniedz 5 metrus. 

thumb|left|230px|Tarbozaura salīdzinājums ar cilvēku.
Tasmanijas vilks

**Tasmanijas vilks**, **Tasmanijas tīģeris** jeb **vilksomainis** (*Thylacinus cynocephalus*) bija lielākais zināmais plēsīgais somainis. Tas tika iznīdēts 20. gadsimta vidū, bet pirms tam apdzīvoja gan Austrāliju, gan Jaungvineju.

## Raksturojums
Tasmanijas vilkam bija dzeltenbrūns kažoks ar 13—21 strīpām uz muguras, no kā tas ieguva vienu no savām iesaukām "tīģeris". Pieaudzis īpatnis bija 100—130 cm garš ar 50—65 cm garu asti. Dzīvnieka plecu augstums no zemes bija 60 cm, un tas svēra 20—30 kilogramus. Tēviņi pārsvarā bija lielāki par mātītēm.
Tasmanijas vilki spēja atvērt žokļus netipiski plati - pat līdz 120 grādu platumam. Žokļi bija muskuļoti un sastāvēja no 46 zobiem.

Tasmanijas vilki parasti medīja naktīs. Dzīvnieki parasti bija piesardzīgi un vairījās no sastapšanās ar cilvēku. Tasmanijas vilkiem bija pastāvīga, aptuveni 40—80 km2 liela uzturēšanās teritorija, tomēr tie neizrādīja konkurenci par šo teritoriju. Lai arī vilksomaiņi bija vientuļnieki, tie dažkārt mēdza uzturēties baros, sevišķi gadījumos, kad trūka barības.
Dzīves ilgums Tasmanijas vilkam sasniedza 5—7 gadus, bet, dzīvojot nebrīvē, tas varēja sasniegt pat 9 gadu vecumu.

## Izmiršana
Kad pirms 5000 gadiem Austrālijā ieradās dingo, Tasmanijas vilki, kas tobrīd apdzīvoja visu Austrālijas cietzemi un Jaungvineju, tika izkonkurēti un to izplatības areāls sašaurinājās. 1788. gadā, kad Austrāliju sasniedza pirmais kuģis ar eiropiešu kolonistiem, Tasmanijas vilki dzīvoja vairs tikai Tasmanijā. Vēlāk austrāliešu fermeri Tasmanijas vilkus sāka izšaut, jo tie medīja aitas. No 1888.—1909. gadam Tasmanijas valdība pat piešķīra atlīdzību par katru nomedīto Tasmanijas vilku. Tā rezultātā sākās ļoti strauja šīs sugas izmiršana. Pēdējais zināmais brīvā dabā esošais vilksomainis tika nošauts 1930. gadā Mavbanā, bet pēdējais sugas pārstāvis nebrīvē nomira 1936. gadā 7. septembrī Hobārtas zooloģiskajā dārzā.

Lai arī jau kopš 1901. gada vairākas dabas aizsardzības piekritēju kustības iestājās par šo dzīvnieku aizsardzību, tomēr nekas reāls tā arī netika darīts. Tikai 1936. gada 10. jūlijā (59 dienas pirms nomira pēdējais Tasmanijas vilks) Tasmanijas valdība oficiāli pasludināja šo dzīvnieku sugu par aizsargājamu.

## Atsauces

## Ārējās saites

* ''Vilksomaiņa muzejs'' 
* Vilksomaiņa fotogrāfijas un videoklipi
Lejas ezers

**Lejas ezers**, arī **Lejasezers**, var būt:
* Leja (Kombuļu pagastā) cits nosaukums,
* Lejas ezers, Daugmales pagastā, Ķekavas novadā,
* Lejas ezers, Ērgļu pagastā, Madonas novadā,
* Lejas ezers, Liepupes pagastā, Limbažu novadā,
* Lejas ezers, Rendas pagastā, Kuldīgas novadā,
* Lejas ezers, Zaubes pagastā, Cēsu novadā
u.c.
Vaļu dziesma

[thumb|240px|[Kuprvalis|Kuprvaļi ir labi zināmi dēļ savām dziesmām.]]

**Vaļu dziesma** ir skaņa, kuru rada vaļi, lai savstarpēji sazinātos. Vārds "dziesma" tiek galvenokārt lietots, lai aprakstītu regulāru un iepriekš paredzamu skaņu struktūru, kuras rada dažas vaļu sugas (galvenokārt kuprvaļi) un kas savā veidā atgādina cilvēku dziedāšanu.

## Ārējās saites
Volless

**Volless** () ir izplatīts angļu cilmes uzvārds (sieviešu dzimtē Vollesa). Cilvēki ar šo uzvārdu:

* Alfreds Rasels Volless (*Alfred Russel Wallace*; 1823—1913) — angļu dabaszinātnieks;
* Bens Volless (*Ben Wallace*; 1974) — amerikāņu basketbolists;
* Deivids Fosters Volless (*David Foster Wallace*; 1962—2008) — amerikāņu rakstnieks;
* Džeralds Volless (*Gerald Wallace*; 1982) — amerikāņu basketbolists;
* Edmons Volless (*Edmond Wallace*; 1876—1915) — franču paukotājs;
* Rašīds Volless (*Rasheed Wallace*; 1974) — amerikāņu basketbolists;
* Rišārs Volless (*Richard Wallace*; 1872—1941) — franču paukotājs;
* Rodnijs Volless (*Rodney Wallace*) — kostarikāņu futbolists;
* Viljams Volless (*sir William Wallace*; ap 1270—1305) — skotu bruņinieks un karavadonis, neatkarības kara līderis;
* Kristofers Volless (*Christopher Wallace*; 1972—1997), skatuves vārds *[[The Notorious B.I.G.]]* — amerikāņu reperis.
Čārlzs III Vindzors

**Čārlzs III** (, kristīts kā **Čārlzs Filips Artūrs Džordžs** (); dzimis ) ir Apvienotās Karalistes un 15 Sadraudzības personālūnijas valstu karalis.

## Dzīvesgājums
Dzimis 1948. gadā Londonā Edinburgas hercogienes princeses Elizabetes un viņas vīra prinča Filipa ģimenē kā pirmais bērns.
Mācījās Hilhauzas valsts skolā (pirms tam karaliskās ģimenes atvases izglītoja guvernanti un privātskolotāji). Bērnībā priekšroku deva grāmatām, nevis sportam. Studēja arheoloģiju, antropoloģiju un vēsturi Kembridžas Universitātē. 1958. gadā viņam piešķīra Velsas prinča titulu, izņemot Skotiju, kur viņa tituls bija "Viņa Karaliskā Augstība Rotsejas hercogs", bet oficiālā ceremonija notika tikai 1969. gada 1. jūlijā. 1971. gadā viņš ieguva kara lidotāja kvalifikāciju un dienēja Lielbritānijas karaliskajā Jūras kara flotē, komandējot krasta apsardzes mīnu kuģi. 1976. gadā demobilizējās kā jūras kājnieku leitnants.

1981. gadā Čārlzs apprecējās ar lēdiju Diānu Spenseri (princesi Diānu), viņiem piedzima divi dēli: Viljams (1982) un Harijs (1984). No 1992. gada abi laulātie dzīvoja šķirti, bet 1996. gadā (gadu pirms Diānas un viņas mīļākā bojāejas autokatastrofā) viņi izšķīrās. Čārlza un Diānas privātā dzīve ilgu laiku bija dzeltenās preses iecienīta tēma. Tā kā Čārlzs par šo tēmu publiski neizteicās, viņa viedoklis nav zināms. 2005. gadā Čārlzs apprecējās otro reizi ar Kamillu Pārkeri-Boulzu.
Velsas princis Čārlzs cīnījās pret ģenētiski modificēto pārtiku, par dabas un dzīvnieku aizsardzību utt. Papildu regulārajām karaliskajām vizītēm un pienākumiem princis Čārlzs uzraudzīja aptuveni 20 bezpeļņas fondu, ieskaitot viņa jau 32 gadus kūrēto *Prince's Trust*, kas palīdz jauniešiem uzsākt savu biznesu. Viņa izveidotā lauksaimniecības kompānija *Duchy Originals* nodarbojas ar ekoloģiski tīras lauksaimniecības produkcijas ražošanu Kornvolas grāfistē. Čārlza izveidotie fondi un iestādes Apvienotajā Karalistē radīja vairāk nekā 100 000 jaunu darba vietu.

2008. gadā Velsas princis Čārlzs kļuva par kara flotes admirāli, sauszemes karaspēka ģenerāli un aviācijas maršalu.
2022. gada 8. septembrī pēc savas mātes karalienes Elizabetes II nāves viņš kļuva par Apvienotās Karalistes karali. Oficiāli viņu kronēja 2023. gada 6. maijā Vestminsteras abatijā.

## Vizītes Latvijā
1995. un 2001. gadā viņš kā troņmantnieks viesojās Latvijā. 2001. gadā pie Brīvības pieminekļa princi Čārlzu — pēc pašas vārdiem, protestējot pret NATO un karu Afganistānā, — ar neļķēm iepļaukāja Daugavpils vidusskolniece, Krievijas Nacionālboļševiku partijas atbalstītāja Alīna Ļebedeva.

## Atsauces

## Skatīt arī
* Pēctecība uz Lielbritānijas troni

## Ārējās saites

*
2 eiro piemiņas monētas

350px|thumb|Eirozonas valstis pēc izdoto piemiņas monētu skaita:
**2 eiro piemiņas monētas** jeb **jubilejas monētas** ir īpašas, apgrozībai paredzētas eiro monētas, kuras kopš 2004. gada ir kaltas un izlaistas eirozonas dalībvalstīs un ir likumīgs maksāšanas līdzeklis visās eirozonas valstīs. Monētas tiek izdotas, lai pieminētu kāda vēsturiska notikuma gadadienu vai arī lai pievērstu īpašu uzmanību kādam īpašam notikumam, kas tobrīd norisinās. Līdz 2022. gadam ir izdotas 470 dažādas monētas. Piecas reizes — 2007. gadā, 2009. gadā, 2012. gadā, 2015. gadā un 2022. gadā — visas eirozonas valstis izlaida kopējas monētu sērijas, kuru monētas dažādām valstīm atšķiras tikai ar uzrakstiem. 2007. gadā izlaida monētu "Treaty of Rome", 2009. gadā izlaida monētu "EMU", 2012. gadā izlaida monētu "10 Years of Euro", 2015. gadā izlaida monētu "30 Years of the EU Flag" un 2022. gadā izlaida monētu "Erasmus 35". Līdz 2012. gadam katra valsts gadā drīkstēja izlaist vienu piemiņas monētu (šādi ierobežojumi joprojām attiecas uz valstīm ārpus Eiropas Savienības, kas ir tiesīgas izlaist eiro monētas), taču patlaban katra valsts gadā drīkst izlaist divas šādas monētas. Turklāt izdoto monētu skaits nevar pārsniegt ne 5% no visām valsts izdotajām 2 eiro monētām, ne 0,1% no visu eirozonas valstu kopumā izdotajām 2 eiro monētām, īpašos gadījumos šis ierobežojums var tikt palielināts līdz 2%, taču tad valsts nedrīkst izlaist piemiņas monētas četrus gadus.

Latvija līdz 2022. gadam ir izlaidusi 15 monētas:

2014. gadā - "Rīga - Eiropas kultūras galvaspilsēta"

2015. gadā - "Latvijas prezidentūra ES padomē", "Eiropas Savienības karogam 30" un "Stārķis"

2016. gadā - "Latvijas brūnā" un "Vidzeme"

2017. gadā - "Kurzeme" un "Latgale"

2018. gadā - "Zemgale" un "Baltijas valstīm 100

2019. gadā - "Uzlecošā saule

2020. gadā - "Latgales keramika"

2021. gadā - "Latvija de iure 100"

2022. gadā - "Erasmus 35" un "Finanšu pratība"

2023. gadā plānots izlaist piemiņas monētu par godu Ukrainai.
Ketrīna Meniga

**Ketrīna Saiena Meniga** (; dzimusi , Filadelfijā, Pensilvānijā, ASV) ir amerikāņu aktrise.

## Atsauces

## Ārējās saites
*
Aktuārs

thumb|250px|Viesuļvētras "Katrīna" nodarītie postījumi. Aktuāri novērtē šādu notikumu iespējamību, lai varētu ilgtermiņā noteikt apdrošināšanas izmaksas un apdrošināšanas kompānijas neciestu zaudējumus.

**Aktuārs** ir darījumu profesionālis, kas nosaka riska un nenoteiktības finansiālo iespējamību. Aktuāri ir labi apmācīti eksperti ar labām matemātikas zināšanām un padziļinātu finansiālās drošības sistēmas izpratni, izprot tās cēloņus, tās sarežģītību. Aktuāri novērtē nākotnes notikumu iespējamību un meklē ceļus, lai izslēgtu nevēlamo notikumu iespējamību, tādā veidā samazinot iespējamos zaudējumus.
Indijas saimniecība

**[[Indija]]s saimniecība** ir divpadsmitā lielākā saimniecība pēc iekšzemes kopprodukta, pārveidojot to pēc valūtas kursa uz ASV dolāriem (2008. gadā Indijas kopējais IKP bija aptuveni viens triljons ASV dolāru). 2007.-2008. finansu gadā tajā reģistrēts 9,0% IKP pieaugums, kas nozīmē, ka tā pasaulē ir otra visātrāk augošā ekonomika uzreiz pēc Ķīnas ekonomikas. Šāds ilgstošs IKP augšanas temps, pēc daudzu ekonomistu prognozēm, nākamajās desmitgadēs dos Indijai lielāku ietekmi pasaules tirgū. Toties šis fenomenālais augšanas temps daudz neietekmē viena cilvēka pirktspējas paritāti, jo Indija ir otra lielākā valsts pēc iedzīvotāju skaita. Pirktspējas paritāte vienam cilvēkam ir $4542 un $1089 pēc nominālā termina. Pasaules Banka klasificē Indijas ekonomiku kā zemu ienākumu ekonomiku.

## Atsauces
Osis (nozīmju atdalīšana)

**Osis** var būt:
* Ošu (*Fraxinus*) ģints koks;
* Osis — saīsināta uzrunas forma personvārdam "Oskars";
* Osis — uzvārds.
Birkavs

**Birkavs** var būt:

* birkavs (mērvienība) — līdz 19. gadsimta vidum Latvijā izmantota masas mērvienība;
* Valdis Birkavs (1942) —  latviešu politiķis, bijušais Latvijas Ministru prezidents.
Anaboliskie steroīdi

thumb|250px|Sintētiskā anaboliskā steroīda metandienona jeb metandrostenolona struktūrformula
**Anaboliskie steroīdi**, **androgēnie anaboliskie steroīdi** jeb **AAS** ir steroīdu klases hormoni, kas uzskatāmi par vīriešu dzimumhormonu, galvenokārt testosterona, atvasinājumiem.  Tie šūnās pastiprina olbaltumvielu sintēzi, kā rezultātā ir novērojams šūnaudu pieaugums, īpaši muskuļos, slāpekļa, fosfora un kalcija aizture organismā, kaulu lūzumu ātrāka saaugšana. 

Par anaboliskajiem steroīdiem uzskata tādus steroīdos vīriešu dzimumhormonus un to sintētiskos atvasinājumus, kam ir liels tā saucamais anaboliskais indekss — palielināta anaboliskā (biosintēzi pastiprinošā) aktivitāte un samazināta androgēnā (vīrišķās dzimumpazīmes pastiprinošā) aktivitāte. Jāņem vērā, ka androgēnā aktivitāte lielākā vai mazākā mērā piemīt visiem anaboliskajiem steroīdiem, tādēļ to pārmērīga lietošana sievietēm var izraisīt vīriešiem raksturīga apmatojuma parādīšanos, rupjāku balsi u.tml.

Anabolisko steroīdu aktivitāti kvantitatīvi nosaka, ievadot tos kastrētiem žurku tēviņiem. Pēc zināma laika nosaka žurku priekšdziedzera un tūpļa cēlājmuskuļa (*musculus levator ani*) masu un salīdzina ar žurku kontrolgrupas (kam hormons nav ievadīts) attiecīgo orgānu masu. Androgēnā aktivitāte atbilst prostatas masas pieaugumam, bet anaboliskā — tūpļa cēlājmuskuļa masas pieaugumam.  

Medicīnā izmanto pēc operācijām vai infekcijām novājējušu slimnieku ārstēšanai, osteoporozes un kaulu lūzumu ārstēšanai u.c.  Sportā anaboliskie steroīdi ir populārs dopinga veids.

Pazīstami anaboliskie steroīdi ir testosterons, metilandrostendiols, metandienons (metandrostenolons), nandrolons, oksandrolons.

Ne visi anaboliskie preparāti pieder pie steroīdiem. Nesteroīdie anaboliķi ir metiluracils, kālija orotāts, riboksīns u.c.

## Atsauces
Antioksidants

thumb|200px|Augļi un dārzeņi ir labs antioksidantu avots

**Antioksidanti** ir dabīgi vai sintētiski ķīmiskie savienojumi, kas aizkavē citu molekulu oksidēšanos. Antioksidanti ir dažādi vitamīni, minerālvielas un fermenti, kas aizsargā organismu no brīvo radikāļu veidošanās. Spēcīgs antioksidants ir melatonīns.

## Pārtikas rūpniecībā

Pārtikas rūpniecībā antioksidantus pārtikai pievieno, lai aizkavētu tajā esošo taukvielu (jo īpaši nepiesātināto taukskābju) un vitamīnu oksidēšanos, tādējādi paildzinot pārtikas derīguma termiņu un aizkavējot uzturvērtības zudumu.

Visvairāk antioksidantus pievieno pārtikai ar augstu taukvielu saturu, piemēram, augu eļļām, margarīnam, dzīvnieku taukiem, gaļas, zivju, konditorejas un maizes izstrādājumiem, kā arī vīnam, alum un dažādiem atspirdzinošajiem dzērieniem. Antioksidantus pievieno arī augļiem, dārzeņiem un to pārstrādes produktiem, lai aizkavētu fermentatīvo brūnēšanu.

Lielākā daļa izmantoto antioksidantu ir dabīgas izcelsmes, tomēr daļa ir arī iegūti sintētiski. Pie dabīgajiem antioksidantiem pieskaitāma askorbīnskābe (E300), citronskābe (E330) un to sāļi, kā arī tokoferoli (E306) un lecitīns (E322), bet sintētiskajiem — butilētais hidroksianizols (*BHA*; E320), butilētais hidroksitoluols (*BHT*; E321), oktilgallāts (E311) un dodecilgallāts (E312).

## Atsauces
Klēra Deinsa

**Klēra Ketrīna Deinsa** (; dzimusi  Ņujorkā, ASV) ir amerikāņu aktrise, kas kopš pusaudzes gadiem filmējas dažādos seriālos un spēlfilmās. Četras reizes ieguvusi Zelta globusa balvu, trīs reizes — ''Primetime Emmy'' balvu. 2012. gadā žurnāls *[[Time]]* nosauca viņu par vienu no 100 ietekmīgākajiem cilvēkiem pasaulē. 2015. gadā Klēra Deinsai piešķīra zvaigzni Holivudas Slavas alejā.

Deinsa sākotnējo atpazīstamību ieguva ar lomu 1994. gada pusaudžu drāmas seriālā *[[My So-Called Life]]*, par ko saņēma Zelta globusa balvu kategorijā "Labākā aktrise drāmas seriālā" un nomināciju *Primetime Emmy* balvai tādā pašā kategorijā. Viņas kino debija bija tajā pašā gadā filmā "Mazās sievietes" (1994), bet plašāku atpazīstamību viņa ieguva pēc Džuljetas lomas filmā "Romeo un Džuljeta" (1996). Deinsa filmējusies tādās filmās kā "Lietusvīrs" (1997), "Stundas" (2002), "Terminators 3: Mašīnu sacelšanās" (2003), "Meitene no veikala" (*Shopgirl*, 2005) un "Zvaigžņu putekļi" (2007). Uz skatuves piedalījusies 2000. gada izrādē *[[The Vagina Monologues]]*, bet Brodvejā debitēja 2007. gadā ar Elīzas Dūlitlas lomu lugā "Pigmalions" (*Pygmalion*).
 
2010. gadā Deinsa atveidoja galveno lomu HBO filmā "Templa Grandina" (*Temple Grandin*), par ko ieguva savu pirmo *Primetime Emmy* balvu un otro Zelta globusa balvu. No 2011. līdz 2020. gadam viņa atveidoja Kerijas Matisones lomu *[[Showtime]]* drāmas seriālā "Svešais starp savējiem", par ko ieguva divas *Primetime Emmy* balvas un divas Zelta globusa balvas. 2022. gadā viņa filmējās *[[FX Network|FX on Hulu]]* seriālā *[[Fleishman Is in Trouble]]*.

## Filmogrāfija

## Atsauces

## Ārējās saites
Dzīvesveids

**Dzīvesveids** ir socioloģijā izmantots jēdziens, lai apzīmētu kādu noteiktu uzvedības izpausmju un paradumu kopumu, kas ir saprotams pašam indivīdam un citiem, piemēram, attiecības ar citiem indivīdiem, attieksme pret dažādu produktu patērēšanu, apģērba izvēle u.c. Dzīvesveids parasti pauž indivīda vērtības un uzskatus, tāpēc tas ir kā līdzeklis pašapziņas nostiprināšanai. Ar dzīvesveida palīdzību tiek veidoti kultūras simboli, kas atsaucas uz indivīda identitāti. Ne visi dzīvesveida aspekti ir pilnībā brīvprātīgi izvēlēti. Dažādi ārējie apstākļi, piemēram, sociālie vai ģeogrāfiskie, var ierobežot dzīvesveida izvēli un simbolu radīšanas iespējas. Jēdzienu "dzīvesveids" 1929. gadā ieviesa austriešu psihologs Alfrēds Ādlers. Pašreizējā plašākā nozīmē to izmanto kopš 1961. gada.

Robeža starp indivīda identitāti un ikdienas rīcību, kas norāda uz konkrētu dzīvesveidu, mūsdienu sabiedrībā kļūst nenoteikta. Piemēram, "zaļais dzīvesveids" tiek saistīts ne tikai ar uzskatiem, ka jāsamazina resursu patēriņu un jārada pēc iespējas mazāk atkritumu, bet arī ar centieniem to īstenot (piemēram, radot mazāku 
"ekoloģisko pēdas nospiedumu"). Šādas rīcības rezultātā veidojas indivīda sevis izpratne. Atsevišķi komentētāji  norāda, ka mūsdienās (modernitātes laikmetā) dzīvesveida veidošanas stūrakmens ir ar patērēšanu saistītā uzvedība, kas rada iespēju attīstīt un individualizēt pašizpratni ar dažādu tādu produktu un pakalpojumu palīdzību, kas raksturīgi kādam dzīvošanas veidam.

## Politika
Politikā "dzīvesveida" jēdziens nereti tiek lietots, lai norādītu, ka sabiedrībā vienlaikus pastāv dažādi dzīvošanas veidi. Tas tiek darīts ar domu, ka atšķirības dzīvesveidos ir virspusīgas nevis eksistenciāli svarīgas. Par dzīvesveidu mēdz runāt arī nievājoši, lai nošķirtu vienus dzīvošanas veidus kā brīvprātīgi izvēlētus pretstatā citiem, kas tiek uzskatīti par vispārpieņemtiem, īpaši neizceļamiem un normatīviem.

Anarhisma kontekstā šīs jēdziens tiek lietots, lai raksturotu uzskatu, ka anarhistu sabiedrība ir izveidojama, mainot katra paša rīcību nevis iesaistoties šķiru cīņā.

## Reklāma un tirgdarbība
Uzņēmējdarbībā "dzīvesveida" jēdzienu kā līdzekli lieto tirgziņi un reklāmas speciālisti, lai saskaņotu patērētāju vēlmes ar piedāvātajiem produktiem. Tāpēc tiek izpētīti dažādiem dzīvesveidiem raksturīgie uzskatu un rīcības modeļi un piesaistīti konkrētu produktu un pakalpojumu patērēšanai. Šie modeļi atspoguļo demogrāfiskos faktorus (paradums, attieksmes, morālās vērtības, turīgumu utt.), kas raksturīgi kādai konkrētai grupai. Kā veidojumi, kas virza indivīdus uz patērēšanu, dzīvesveidi savā ziņā ir pakļauti pārmaiņām, kuras nosaka tirgdarbība un tehnoloģiskie jaunievedumi.

## Skatīt arī
* Dzīvesmāksla

## Atsauces
Kims Tedžuns

**Kims Tedžuns** (; dzimis , miris ) bija Dienvidkorejas politiķis. No 1998. līdz 2003. gadam bija Dienvidkorejas prezidents. 2000. gada Nobela miera prēmijas laureāts.

Darbojās politikā no 1950. gadiem. Viņa atbalstītāji lielākoties bija no Korejas dienvidrietumu Čollado reģiona. Bija opozīcijas līderis pret valdošo autoritāro varu. 1973. gadā Dienvidkorejas Nacionālā izlūkdienesta aģenti viņu nolaupīja no viesnīcas Tokijā un laimīgas sagadīšanās (iespējams, ka arī ASV spiediena) dēļ viņš netika nogalināts. Tedžuns atgriezās Dienvidkorejā, kur viņam aizliedza darboties politikā. 1976. gadā viņu arestēja par piedalīšanos pret valdību vērsta manifesta proklamēšanā. Viņam piesprieda 5 gadus cietumā, kas 1978. gadā tika aizstāts ar mājas arestu. *[[Amnesty International]]* K. Tedžunu atzina par sirdsapziņas cietumnieku.

1980. gadā notika sacelšanās Kvandžu pilsētā pret valstī valdošo militāro režīmu. Kims Tedžuns tika apsūdzēts par sazvērestību un viņam piesprieda nāves sodu. Tā kā Kims bija katoļticīgais, par viņu iestājās Romas pāvests Jānis Pāvils II, kas nosūtīja Dienvidkorejas prezidentam vēstuli, lūdzot izrādīt žēlastību pret notiesāto. Nāves sods tika aizstāts ar 20 gadiem cietumā, bet vēlāk - ar trimdu ASV.

1985. gadā Kims Tedžuns atgriezās Dienvidkorejā, 1987. gadā piedalījās prezidenta vēlēšanās, bet zaudēja konservatīvo kandidātam Ro Deu. 1992. gadā otrreiz neveiksmīgi piedalījās vēlēšanās, bet zaudēja Kimam Jonsanam. 1997. gadā, Āzijas finansiālās krīzes laikā, Kims Tedžuns tika ievēlēts par astoto Dienvidkorejas prezidentu. Kima Tedžuna valdības galvenie uzdevumi un darbība saistījās ar finanšu krīzes seku pārvarēšanas jautājumiem.

Kims Tedžuns iestājās par miermīlīgu dialogu ar Ziemeļkoreju un 2000. gadā tikās ar tās vadītāju Kimu Čeniru. Par ieguldījumu demokrātijas un cilvēktiesību veicināšanā Dienvidkorejā, īpaši par miera veicināšanu un attiecību uzlabošanu ar Ziemeļkoreju, Kims Tedžuns 2000. gadā saņēma Nobela miera prēmiju. Vēlāk gan izrādījās, ka tikšanās ar Kimu Čeniru tika panākta, atbrīvojot agrāk sagūstītus Ziemeļkorejas spiegus, kā arī samaksājot Ziemeļkorejai ap 200 miljonu dolāru, un nekāda reāla politikas maiņa Ziemeļkorejā nenotika.

2003. gada prezidenta vēlēšanās Tedžuns nepiedalījās. Par prezidentu ievēlēja viņa partijas biedru Ro Muhjonu. 

Kims Tedžuns nomira  no pneimonijas izraisītas daudzu orgānu mazspējas.

## Atsauces

## Ārējās saites

*Kima Tedžuna biogrāfija Nobela prēmijas mājaslapā
Parastais fenhelis

**Parastais fenhelis** (*Foeniculum vulgare*) ir 90—200 cm augsts divgadīgs čemurziežu dzimtas lakstaugs ar stipri zarainu stumbru. Lapas pamīšus, trīskārt vai četrkārt dalītas sīkās pavedienveida plūksnās. Ziedi sīki, dzelteni, sakopoti saliktos čemuros; vīkala un vīkaliņa nav. Zied jūlijā, augustā. Auglis cilindrisks, iegarens skaldauglis, kas nogatavojoties viegli sadalās 2 sēkleņos.

## Izmantojums
200px|thumb|left|Kaltētas fenheļa sēklas

Fenhelim ir stipra, saldeni vircota garša un anīsam līdzīga smarža, ko veido ēteriskās eļļas anetons un fenhons. Fenheļa augos ir 2—6% ēterisko eļļu, kā arī taukskābju, olbaltumvielu un citu savienojumu, un tiem piemīt dezinficējoša, atkrēpošanu veicinoša un vēdera uzpūšanos samazinoša iedarbība, tāpēc fenheļa augļus mēdz izmantot medicīnā. Vēl tos plaši izmanto kulinārijā, kur, tāpat kā anīsa augļus, pievieno dažādiem zivju ēdieniem, majonēzēm un marinādēm.

## Atsauces

## Ārējās saites

* fenhelis | Medicīnas termins
Trauslais krūklis

**Trauslais krūklis** jeb **parastais krūklis** () — vasarzaļš 1—5 m augsts pabērzu dzimtas krūms vai koks. Bieži sastopams mežos, krūmājos, upju krastos, gravās. Pumpuri bez zvīņām, biezi segti ar rūsganiem matiņiem. Viengadīgie zari sarkanīgi brūni ar bālām lenticelēm (svītrām), vecāki zari pelēkbrūni. Lapas pamīšus, veselas, gludas, otrādi olveidīgas, 3—8 cm garas, 1,5—4,5 cm platas, virspusē tumši zaļas, spīdīgas, apakšpusē blāvas, gaišākas, kailas vai apakšpusē uz dzīslām un matiņiem. Dzīslas 7—10 pārī, tās maz liektas, gandrīz paralēlas. Zied maijā un jūnijā. Ziedi divdzimumu, aktinomorfi, pa 2—7 pušķos lapu žāklēs. Kauslapas 5, kauss zvanveida, ar 5 zobiņiem. Vainaglapas 5, iekšpusē baltas, ārpusē zaļganas. Putekšņlapas 5, daudz īsākas nekā vainaglapas. Drīksna galviņveida. Auglis — sulīgs, apaļš kaulenis, parasti ar 3 sēklām. Negatavie augļi zaļi, gatavības sākumā aveņsārti, pilnīgi ienākušies — violeti melni. Krūkļu mizas ir oficiāla droga daudzās valstīs. Lieto kā maigu caurejas līdzekli vēdera hroniska aizcietējuma (dažādas izcelsmes) gadījumos. Tautas medicīnā lieto aknu un nieru slimību, hemoroīdu ārstēšanai, pret zarnu parazītiem. Augu izmanto dekoratīvos stādījumos.
Daiena Leina

**Daiena Leina** (; dzimusi  Ņujorkā, ASV) ir amerikāņu aktrise.

Leinas aktrises karjera sākās sešu gadu vecumā nelielā Ņujorkas teātrī *La MaMa Experimental Theatre Club*. Trīspadsmit gadu vecumā Leina debitēja filmā *[[A Little Romance]]* (1979), kur tēloja kopā ar Lorensu Olivjē. Pēc vairākām citām lomām filmās un televīzijā Leina guva ievērību ar galveno lomu filmā *[[A Walk on the Moon]]* (1999).

Leina tēlojusi vairāk nekā 60 filmās. Lielākos panākumus guvusi par lomu filmā "Neuzticīgā" (2002). Par šo lomu bijusi nominēta Amerikas Kinoakadēmijas balvai un Zelta globusa balvai. Vēl divas reizes nominēta Zelta globusa balvai par lomām filmās "Zem Toskānas saules" (2003) un *[[Cinema Verite]]* (2011).

Leina attēlojusi Martas Kentas lomu tādās populārās filmās kā "Tērauda vīrs" (2013), "Betmens pret Supermenu: Taisnības rītausma" (2016), "Taisnības līga" (2017). Piedalījusies TV seriālos "Kāršu nams" (2013–2018) un *[[The Romanoffs]]* (2018).

## Filmogrāfija

## Atsauces

## Ārējās saites
Džūliana Mora

**Džūliana Mora** (, ; dzimusi  Brega fortā, Ziemeļkarolīnā, ASV) ir amerikāņu—britu aktrise un bērnu literatūras autore. Mora piecas reizes nominēta Amerikas Kinoakadēmijas balvai — par lomām filmās "Naktis bugi stilā" (1997), "Mīlestības dienasgrāmata" (1999), "Stundas" (2002), "Tālu no debesīm" (2002), "Joprojām Alise" (2014), no kurām vienu reizi balvu ieguva. Balva "Labākā aktrise galvenajā lomā" tika piešķirta par lomu filmā "Joprojām Alise", bez tam par šo lomu Mora ieguva arī Zelta globusa balvu un BAFTA kino balvu.

Mora saņēmusi Berlīnes Starptautiskā kinofestivāla balvu "Sudraba lācis" par filmu "Stundas" (kopā ar Merilu Strīpu un Nikolu Kidmenu). Ieguvusi Volfi kausu Venēcijas kinofestivālā par lomu filmā "Tālu no debesīm". Par lomu TV filmā *[[Game Change]]* (2012) Mora ieguvusi ''Emmy'' balvu. Kannu kinofestivālā saņēmusi balvu kā labākā aktrise par lomu filmā "Karte uz zvaigznēm" (2014).

## Filmogrāfija

## Ārējās saites